टोपी बनवाने के लिए गवरइया किस - किस के पास गयी? टोपी बनने तक के एक - एक कार्य को लिखें |
टोपी बनवाने के लिए गवरइया सबसे पहले रुई का फाहा लेकर एक धुनिया के पास गयी| धुनिया ने रुई का फाहा धुन दिया| उसके बाद कोरी के पास जाकर उसका सूत कटवाया| कटे हुए सूत को लेकर वह एक बुनकर के पास पहुंची| बुनकर ने उसे कपड़ा तैयार कर दे दिया| कपड़ा लेकर वह दर्जी के पास टोपी सिलवाने पहुंची थी | दर्जी ने टोपी सिलकर उस पर पाँच फुँदने जड़ दिए | इस तरह गवरइया की टोपी तैयार हो गयी |